HeTree/MevakerConcSen huggingface dataset:
ה הנהלה החדשה מסרה למשרד מבקר המדינה כי "עבודת ועדה זו טרם הסתיימה, נוכח הרחבת סמכויותיה ביחס לכתב המינוי המקורי, כך שהיא עוסקת כיום גם בבחינת תנאי העסקתם של יתר בכירי הע"ל (סמנכ"לים ומנהלי מחוזות), וכן בבחינת קידומם ו/או קביעת שכרם של עובדים הנבחרים לכהן בדירקטוריון הע"ל".
גילום דמי ביטוח לאומי וביטוח בריאות , התשנ"ה ]נוסח משולב [ לפי חוק הביטוח הלאומי - 1995 (להלן- חוק הביטוח הלאומי), ככלל, כל תושב ישראל שהוא עובד שכיר חייב לשלם דמי ביטוח לאומי ודמי ביטוח בריאות (להלן ביחד - דמי ביטוח).
שיעורי דמי הביטוח קבועים בחוק .
49 'לפירוט הרכב הוועדה ראו לעיל עמ 1216.
ביטוח לאומי על פי גובה ההכנסות של העובד.
החוק גם קובע הכנסה מרבית החייבת בדמי ביטוח, כלומר הכנסה שחלק השכר שקטן ממנה או שווה לה חייב בתשלום דמי ביטוח וחלק השכר שגדול ממנה פטור מתשלום זה.
שיעורי דמי הביטוח וההכנסה המרבית החייבת בדמי ביטוח משתנים מפ עם לפעם.
על כל מעסיק לנכות את דמי הביטוח משכר עובדיו ולהעבירם למוסד לביטוח לאומי.
באוגוסט 2009 הוכפל סכום ההכנסה המרבית החייבת בדמי ביטוח מסך של 38,415 ש"ח לחודש לסך של 76,830 ש"ח לחודש (להלן- השינוי).
במועד האמור היו בהע"ל שלושה בעלי תפקידים ששכרם היה גבוה מ- 38,415 ש"ח לחודש, בהם היו"ר החדש והמנכ"ל החדש.
עקב השינוי היה על שלושתם לשלם בכל חודש אלפי ש"ח נוספים עבור דמי ביטוח, ולכן שכרם נטו היה אמור להצטמצם.
הביקורת העלתה כי מדי חודש בחודשו מאוקטובר 2009 קיבלו היו"ר החדש והמנכ"ל החדש תוספות שכר קבועות בסך ש ל 7,974 ש"ח ו - 2,971 ש"ח בהתאמה בשל השינוי בהכנסה המרבית החייבת בדמי ביטוח.
תוספות שכר אלו ניתנו להם גם רטרואקטיבית עבור חודשים אוגוסט וספטמבר 2009 .
משמעות הדברים היא שהיו"ר החדש והמנכ"ל החדש קבלו הטבה כספית במסגרתה הע"ל שילמה ממקורותיה תשלום שהם חייבים בו.
בבדיקת משרד מבקר המדינה הועלה עוד כי המנכ"ל החדש הוא שהורה לאגף הכספים של הע"ל לשלם תוספות שכר אלה ליו"ר החדש ולו עצמו.
הוראה זו לא קיבלה אישור של ועדת הכספים או הוועד המנהל, ותוספות השכר גם לא דווחו לוועדת הכספים או לוועד המנהל עד ספטמבר 2010 .
בפגישה בס פטמבר 2010 משרד מבקר המדינה הציג ממצאים אלה לפני היו"ר החדש והמנכ"ל החדש.
בתגובה טען המנכ"ל החדש כי הוא קיבל את ההחלטה על תוספות השכר האמורות בתום לב.
לדבריו, לאחר שהתברר לו כי עליו לשלם דמי ביטוח גבוהים יותר בשל השינוי הוא ביקש מאחד העובדים הבכירים באגף הכספים לבדוק מה מקובל לעשות בעניין זה במקומות עבודה אחרים.
לטענת המנכ"ל החדש, העובד מסר לו בעל פה כי מקובל שמעסיק מגלם לעובדיו את העלייה בדמי הביטוח הנובעת מהעלאת ההכנסה המרבית החייבת בדמי ביטוח.
בעקבות זאת הורה המנכ"ל החדש לאגף הכספים לגלם לו וליו"ר החדש א ת העלייה בדמי הביטוח.
משרד מבקר המדינה מעיר למנכ"ל החדש כי אין בהסבריו כדי להצדיק את פעולתו.
נושא תפקיד בגוף בעל מאפיינים ציבוריים אינו יכול להחליט לתת לעצמו או לממונים עליו תוספת שכר כלשהי, אלא עליו להגיש לגורמים המוסמכים לכך בקשה בעניין, בשקיפות ובמסגרת הליך מסודר.
בהקשר זה יצוין כי המנכ"ל החדש הורה להעניק את תוספת השכר רק לעצמו וליו"ר החדש ולא הורה להעניק תוספת שכזאת גם לבכיר השלישי שמשכורתו הייתה זהה למשכורתו של המנכ"ל החדש.
עוד יובהר כי מצב בו מעסיק משלם במקום עובדיו את העלייה בדמי הביטוח בשל העלאה בהכנסה המרבית החייבת בדמי ביטוח אינו מקובל במגזר הציבורי כלל וכלל.
הסתדרות העובדים הלאומית בארץ ישראל 1251 .
יודגש כי את ההחלטה בעניין זה קיבל המנכ"ל החדש בתקופה שבה פעלה הע"ל על פי תכנית הבראה שהוא הנהיג בעקבות מצבה הכלכלי הקשה של הע"ל, ושכללה, בין היתר, פיטורי עובדים, ביטול גילום שווי שימוש ברכב ובטלפון נייד, קיצוצים כבדים בהוצאות השוטפות, הפחתות שכר פרוגרסיביות לכל העובדים והקפאת הפרשות הע"ל לתכנית חיסכון של עובדיה.
באותה העת עמדה הע"ל גם לפני תכנית הבראה נוספת של קיצוצים ופיטורים.
תכנית זו, שיושמה החל במרץ 2010 , כללה פיטורים של עשרה עובדים.
בפגישה בספטמבר 2010 אמר היו"ר החדש למשרד מבקר המדינה כי לא היה שותף להחלטה של המנכ"ל החדש בנושא וכלל לא ידע על ההחלטה ועל תוספת השכר ששולמה לו בעקבותיה.
מקרה זה מעיד על כך שגם בעת כהונתה של ההנהלה החדשה עדיין לא היו בהע"ל מערכות פיקוח ובקרה נאותות בקשר לנטילת כספים מקופתה בידי בכירים בה.
בספטמבר 2010 המליץ משרד מבקר המדינה למנכ"ל החדש וליו"ר החדש להחזיר להע"ל לאלתר את כל תוספות השכר שקיבלו כאמור שלא כדין.
יצוין כי סך כל הכספים שקיבלו השניים עד אוגוסט 2010 (כולל) בעקבות הוראתו של המנכ"ל החדש בעניין זה הסתכם בכ- 143,000 .
ש"ח בתגובתו בכתב מספטמבר 2010 חזר היו"ר החדש על ההסבר שלפיו בנושא הנדון פעל המנכ"ל החדש בתום לב בהתבסס על מידע מטעה שנתן לו עובד באגף תוספת השכר [ הכספים, אך הודיע כי "מקובלת עלינו המלצתכם להחזיר את ששולמו בגין השינוי בהכנסה המרבית החייבת בדמי ביטו .
ניתנה הנחיה ]ח לסמנכ"ל הכספים לחשב את הסכומים ששולמו ולהתחיל לנכות אותם מהשכר".
מתלושי השכר שההנהלה החדשה מסרה למשרד מבקר המדינה עולה כי בספטמבר 2010 הפסיקו היו"ר החדש והמנכ"ל החדש לקבל את תוספות השכר האמורות בגין דמי ביטוח.
בינואר 2011 הודיעו היו"ר החדש והמנכ"ל החדש לוועד המנהל כי בדצמבר 2010 נוכו משכרם כל הסכומים שנזקפו לזכותם בחודשים אוגוסט 2009 עד אוגוסט 2010 כ"תוספת תקרת ביטוח לאומי", וכי מעתה ואילך בכל עת שיתעורר הצורך לקבוע את תנאי ההעסקה שלהם או לשנות תנאי מתנאים אלו בכל היבט שהוא, הם יביאו זאת לדיון בוועדה הציבורית על מנת שהיא תמליץ בנושא לוועד המנהל.
יצוין כי מתלושי השכר שהמציאה ההנהלה החדשה למשרד מבקר המדינה עולה כי מאחר שסך כל תוספות השכר שקיבל היו"ר החדש בגין דמי הביטוח היו גבוהות מסכומן הכולל של שתי משכורות חודשיות שלו, הן נוכן משכרו גם בחודשים ינואר ופברואר 2011 .
כרטיסי אשראי וקופה קטנה זה שנים מקובל בהע"ל לאפשר לעובדים לקבל החזר על הוצאות מסוימות - שאותן הם נדרשים להוציא לשם מילוי תפקידם וקידום ענייני הע"ל - באמצעות "קופות קטנות" של כסף מזומן הנמצאות במחלקות ובמחוזות.
ההוצאות המותרות 1252 דוח שנתי62 .
לתשלום מקופות אלה הן קטנות וכוללות בעיקר הוצאות חניה, כיבוד קל למשרד ואירוח עסקי.
מטרת השימוש בקופות הקטנות היא להחזיר לעובדים הוצאות אלה, הנדרשות לצורכי עבודה מידיים, ללא סרבול יתר.
גם בעת כהונתה של ההנהלה החדשה נעשה בהע"ל שימוש בקופות קטנות.
נוסף על כך בדצמבר 2008 הונפקו לחשבון בנק של הע"ל שני כרטיסי אשראי לשימושם של היו"ר החדש והמנכ"ל החדש (להלן - כרטיסי האשראי).
הסדרת השימוש בכרטיסי אשראי 1.
: האישור להנפקת כרטיסי האשראי היו"ר החדש מסר למשרד מבקר המדינה באפריל 2010 כי כרטיסי האשראי הונפקו בהמלצתו של המבקר הפנימי של הע"ל.
במאי 2010 הסביר המבקר הפנימי למשרד מבקר המדינה כי הוא סבר שההוצאות שהיו"ר החדש והמנכ"ל החדש נדרשים להוציא לצורכי עבודה גדולות מדי להיקפי המזומן הנמצאים על פי רוב בקופה קטנה, ולכן המליץ כי במקום זאת הם ישתמשו בכרטיסי אשראי לאותן מטרות.
הביקורת העלתה כי היו"ר החדש והמנכ"ל החדש אימצו את המלצת המבקר הפנימי והנפיקו לעצמם את כרטיסי האשראי ללא אישור הוועד המנהל כפי שראוי היה, ואף ללא ידיעתו.
עוד הועלה כי אף שכרטיסי האשראי נועדו כאמור לשמש תחליף לקופה קטנה, נוסף על השימוש בהם המשיכו היו"ר החדש והמנכ"ל החדש לבקש ולקבל החזרי הוצאות מקופה קטנה.
בפגישה בספטמבר 2010 הסביר המנכ"ל החדש למשרד מבקר המדינה כי המשך השימוש בקופה קטנה נבע מאי-קבלתו של כרטיס אשראי כאמצעי תשלום בכמה מן המקומות שבהם הוצאו ההוצאות.
בדיקת משרד מבקר המדינה העלתה כי בפועל שילמו היו"ר החדש והמנכ"ל החדש עבור אותן מטרות, ולעתים באותם מקומות, לסירוגין בכרטיסי האשראי ובכספם, שעליו קיבלו החזרים מקופה קטנה.
כן הועלה שהיו"ר החדש והמנכ"ל החדש קיבלו לעתים החזרים מקופה קטנה עבור הוצאות שהוציאו באמצעות כרטיסי אשראי הפרטיים שלהם (כלומר, לא כרטיסי האשראי של הע"ל).
: אישור הנהלים בנושא בנובמבר 2009 , כשנה לאחר הנפקת כרטיסי האשראי, אישר המנכ"ל החדש נוהל "שימוש בכרטיס מגנטי", שנועד להסדיר את השימוש בכרטיסי האשראי (להלן - נוהל כרטיסי אשראי).
במועד זה אישר המנכ"ל החדש גם את נוהל קופה קטנה ובו נקבע, בין היתר, כי מנכ"ל הע"ל יקבע את הסכום המרבי של כל קופה (להלן - נוהל קופה קטנה).
הסתדרות העובדים הלאומית בארץ ישראל 1253 .
לדעת משרד מבקר המדינה, אין זה תקין שבעל תפקיד בגוף בעל מאפיינים ציבוריים מאשר נוהל המסדיר בעיקר את פעילותו של אותו בעל תפקיד ושל הממונים עליו, וכל שכן כשמדובר בעניינים כספיים.
על המנכ"ל החדש היה לבקש בעוד מועד את אישור הוועד המנהל לשימוש עקרוני בכרטיסי האשראי, וראוי היה שיציג לפני הוועד את נוהל כרטיסי אשראי ואת הסכום המרבי של הקופה הקטנה המיועדת לשימושו ולשימוש היו"ר החדש לשם בחינתם ואישורם, אך הוא לא עשה כן.
קביעת מסגרת האשראי והפיקוח על הוצאות שהוצאו: (א) בעקבות שאלות שהפנה משרד מבקר המדינה ליו"ר החדש בעניין השימוש בכרטיסי האשראי, באפריל 2010 בדק המבקר הפנימי של הע"ל לראשונה את הנושא.
בבדיקה זו סקר המבקר הפנימי חשבוניות שהוגשו ורישומים שנרשמו באגף הכספים של הע"ל בקשר לכרטיסי האשראי במהלך שישה חודשים לא עוקבים בשנת 2009 .
בדוח סיכום הבדיקה כתב המבקר הפנימי כי לא מצא שימוש חורג בכרטיסי האשראי.
(ב) בדוח הסיכום של הבדיקה האמורה ציין המבקר הפנימי, בין היתר, כי לכרטיסי האשראי אין מסגרת אשראי וכי סכום העסקה המרבי של כל אחד מהכרטיסים הוא 1,000 ש"ח, והוא מותנה רק ביתרה מאושרת בחשבון.
בבדיקת משרד מבקר המדינה עלה כי לכל קופה קטנה יש מסגרת אשראי קבועה מראש, ולפי הנחיות של המנכ"ל החדש מינואר 2009 (להלן- ההנחיות מינואר 2009 ,) שעוגנו בנוהל קופה קטנה, סכום ההחזר המרבי של כל הוצאה מקופה קטנההוא 200 .
החזר הוצאה גדולה יותר מחייב אישור של סמנכ"ל הכספים מהאמור לעיל עולה אפוא כי כשהיו"ר החדש והמנכ"ל החדש החליטו להנפיק לעצמם את כרטיסי האשראי הם לא הגבילו את סכום ההוצאות החודשי שהם יכולים להוציא באמצעותם (מותנה ביתרה בחשבון).
עוד הועלה כי בהע" ל לא נעשה מעקב אחר היקף ההוצאות שהיו"ר החדש והמנכ"ל החדש מוציאים באמצעות כרטיסי האשראי וקופה קטנה והנסיבות בהן הוצאו.
הבדיקה היחידה שנעשתה בהע"ל בנושא זה היא בדיקה של אגף הכספים שסכומי ההחזר המבוקשים מקופה קטנה והסכומים שהוצאו באמצעות כרטיסי האשראי, תואמים את סכומי החשבוניות שהיו"ר החדש והמנכ"ל החדש הגישו לאגף הכספים.
(ג) עד מועד סיום הביקורת, נושא שימושם של היו"ר החדש והמנכ"ל החדש בכרטיסי האשראי לא הובא לדיון בישיבת הוועד המנהל, וכלל לא דווח לוועד המנהל על ההוצאות שהשניים מוציאים באמצעות כרטיסי האשראי וקופה קטנה.
יצוין כי בישיבת הוועד המנהל שהתקיימה בפברואר 2009 , שבה ניתנה סקירה על פעילות הביקורת הפנימית בשנת 2008 ,, מסר המבקר הפנימי כי הוא ערך נהלים בין היתר בעניין "שימוש בכרטיסי אשראי", אולם מפרוטוקול הישיבה עולה שלא התקיים דיון בנושא.
עוד יצוין כי העתקדוח הבדיקה של המבקר הפנימי מאפריל 2010 בעניין השימוש בכרטיסי האשראי, כמו העתקי דוחות אחרים של המבקר הפנימי, לא הוצג לפני הוועד המנהל50 .
אמנם בישיבה שהתקיימה במאי 2010 נכלל שם הדוח ("שימוש בכרטיסי אשראי") בדיווח בכתב על עיקרי הפעילות של הביקורת הפנימית בינואר עד אפריל 2010 , אולם הוא סווג עם דוחות ביקורת על "קופת ועד" מבלי שניתן מידע כלשהו לגבי מהותו, זהות המבוקרים בו וממצאיו.
חברי הוועד המנהל לא שאלו שאלות על פשרו של הדוח, וגם לא ביקשו שיומצא לעיונם.
אופן השימוש בכרטיסי האשראי ובקופה קטנה 1.
השינוי בהיקף הה וצאות בעקבות השימוש בכרטיסי אשראי: לפי חישובים שעשה משרד מבקר המדינה, מדצמבר 2008 עד ינואר 2010 הוציאו היו"ר החדש והמנכ"ל החדש יחדיו 51 באמצעות כרטיסי האשראי וקופה קטנה כ- 3,600 ש"ח בממוצע לחודש, רוב רובם עבור מסעדות ובתי קפה.
סכום זה גדול בכ-40% מהסכום החו דשי הממוצע שהוציאו השניים בתקופה קודמת שבה הם השתמשו רק בקופה קטנה, היינו מרץ 2007 עד נובמבר 2008 - כ- 2,600 .
ש"ח לדעת משרד מבקר המדינה, מן הראוי כי גוף שמקור הכנסתו העיקרי הוא כספי ציבור ומטרותיו חברתיות יחסוך בהוצאותיו התפעוליות ככל האפשר, ובתקופה שבה יש לו גירעונות גדולים והוא פועל על פי תכנית הבראה על אחת כמה וכמה.
כאמור, כרטיסי האשראי נועדו לשמש תחליף לקופה קטנה.
לפי ההנחיות מינואר 2009 , ההוצאות המותרות לתשלום מקופה קטנה הן הוצאות חניה, אירוח עסקי וכיבוד קל.
הנחיות אלה עוגנו בנוהל קופה קטנה ובנוהל כרטיסי אשראי.
בנוהל קופה קטנה צוין נוסף על האמור כי ההוצאות המותרות לתשלום הן הוצאות שנחוצות לעובד למילוי תפקידו.
גם בנוהל כרטיסי אשראי הובהר כי השימוש בכרטיסי אשראי נועד רק לכיסוי הוצאות שנחוצות למילוי תפקידו של העובד שהכרטיס הונפק לשימושו לשם קידום מטרות הע"ל, וכי "אין להשתמש בכרטיס והעובד [ לתשלום הוצאה פרטית כלשהיא".
כן צוין שם כי "הכרטיס הינו אישי לאחר בכל מקרה".
כאמור, המנכ"ל ]אותו[ .
לא ימסור ]שלשימושו הוא הונפק החדש אישר הנחיות ונהלים אלה.
בהנחיות ובנהלים האמורים נקבע כי במקרים של אירוח על העובד להגיש לאגף הכספים חשבונית ולפרט את נסיבות האירוח ואת שמות המשתתפים בו.
50 'בעניין זה ראו לעיל, עמ 1229.
51 החישוב מתבסס עלנתונים שהמציא אגף הכספים של הע"ל למשרד מבקר המדינה.
בחלק מהתקופה המבוקרת חלקו היו"ר החדש והמנכ"ל החדש קופה קטנה אחת וההוצאות לא יוחסו לכל אחד מהם בנפרד, ובחלק מהתקופה נרשמו החשבוניות שהגישו היו"ר החדש והמנכ"ל החדש לאגף הכספים בהע"ל בגין השימוש בכרטיסי אשראי בכרטסת אחת בהנהלת החשבונות.
על כן משרד מבקר המדינה חישב את הוצאותיהם יחד.
הסתדרות העובדים הלאומית בארץ ישראל 1255 .
)(א בעייתיות בפיקוח על ההוצאות עקב אי -רישום פרטי אירוח: הביקורת העלתה כי בניגוד לנדרש ולמצופה, ככלל (למעט מקרה אחד שנמצא ומפורט להלן), היו"ר החדש והמנכ"ל החדש נהגו להגיש לאגף הכספים את ה חשבוניות בגין השימוש בכרטיסי האשראי ואת החשבוניות להחזרים מקופה קטנה, בלי לציין את שמות האורחים ואת נסיבות האירוח.
אי -הרישום של פרטים אלה מנע פיקוח ובקרה שנועדו לוודא כי ההוצאות שהיו"ר החדש והמנכ"ל החדש מבקשים לקבל בגינן החזר מותרות לתשלום לפי ההנחיות והנה לים בנושא.
בבדיקה אקראית שעשה משרד מבקר המדינה לגבי השנים 2008 -2010 נמצאו חשבוניות של הוצאות שהיו"ר החדש והמנכ"ל החדש ביקשו וקיבלו החזר בגינן, הממחישות את הבעייתיות שבאי -הדיווח על נסיבות הוצאתן.
למשל: חשבונית שהגיש המנכ"ל החדש בגין כמה ארוחות שהוזמנו במהל ך ארבעה ימים רצופים מהלובי ומשירות החדרים של מלון באילת בידי שני אורחים (שזהותם כאמור לא ידועה) שהתאכסנו בחדר אחד במלון; ארבע חשבוניות שהגיש היו"ר החדש בגין ארוחות של כמה אנשים (שזהותם כאמור לא ידועה) בבתי קפה במוצאי שבת; חשבוניות שהגיש היו"ר החדש בגין שתי ארוחות צהרים של סועד יחיד במסעדות שונות באותו היום, ששולמו בהפרש של עשר דקות באמצעות אותו כרטיס אשראי; חשבונית שהגיש היו"ר החדש על ארוחה של יחיד אחרי שעת חצות; חשבונית שהגיש היו"ר החדש על ארוחה שבה הוזמנו, בין היתר, שלוש ארוחות ילדים.
באוקטובר 2010 מסרהההנהלה החדשה למשרד מבקר המדינה כי הארוחה שבה הוזמנו שלוש מנות ילדים התקיימה בביקור עבודה של היו"ר החדש ומנהלים אחרים מהע"ל בצפון הארץ וכי כמה מן המנהלים (ששמותיהם לא פורטו) הזמינו ארוחות ילדים.
משרד מבקר המדינה מעיר כי אילו היו"ר היה מפרט נסיבות אלה על גבי החשבונית כנדרש, הרי שלא היה מקבל החזר בגינן שכן על פי הנהלים וההנחיות של הע"ל הוצאות אלה אינן מזכות בהחזר.
בפברואר 2012 מסרה ההנהלה החדשה למשרד מבקר המדינה כי החשבוניות בגין הוצאות בבתי קפה במוצאי שבת הוצאו במסגרת פגישות עבודה מבלי לפרט עם מי התקיימו ובאילו נושאים וללא כל אסמכתא לכך.
יצוין כי בבדיקת משרד מבקר המדינה עלה כי מנהלים אחרים בהע"ל רשמו פרטי אירוח על החשבוניות שהגישו לשם קבלת החזרים מקופה קטנה.
(ב) כיסוי הוצאות אישיות: בבדיקת משרד מבקר המדינה נמצא כי היו"ר החדש השתמש בכרטיס האשראי, בין היתר, לשם תשלום עבור ארוחות שהוא אכל לבדו בבוקר ובצהריים מחוץ למשרדי הע"ל.
כן הועלה כי היו"ר החדש והמנכ"ל החדש ביקשו וקיבלו גם מקופה קטנה החזרים עבור ארוחות של סועד אחד מחוץ למשרדי הע"ל ועבור ארוחות צהריים שנשלחו למשרדי הע"ל בשביל סועד אחד.
יצוין כי בדיווחים שהם הגי שו לאגף הכספים סיווגו היו"ר החדש והמנכ"ל החדש את הארוחות שהוזמנו למשרדי הע"ל במשלוח כארוחות מחוץ למשרד.
בביקורת נמצאה גם חשבונית אחת שהגיש המנכ"ל החדש בגין ארוחה שהתקיימה במסעדה הסמוכה למשרדי הע"ל ובה ציין בכתב ידו את נסיבות האירוח ואת שמות המשתתפים - פגישת עבודה שלו עם היו"ר החדש ועם עובד נוסף של הע"ל.
מהאמור לעיל עולה כי היו"ר החדש והמנכ"ל החדש השתמשו בכרטיסי האשראי ובקופה קטנה גם לתשלום עבור ארוחות שהם אכלו לבדם - קרי, לכיסוי הוצאות אישיות - או עם עובדים אחרים של הע"ל - קרי, לכיסוי הוצאות אישיות של עוב דים אחרים.
משרד מבקר המדינה העיר ליו"ר ולמנכ"ל כי הוצאות אלו כאמור אינן נמנות עם סוגי ההוצאות שמותר להוציא באמצעות כרטיסי האשראי או קופה קטנה לפי הנהלים וההנחיות של הע"ל אלא הן הטבות שכר, ולצורך קבלתן היה על היו"ר והמנכ"ל לבקש את אישור הוועד המנהל בעוד מועד ולשלם מס בגינן 52 , אך הדבר לא נעשה.
בפגישה בספטמבר 2010 הסביר המנכ"ל החדש למשרד מבקר המדינה כי בעת מינויו לתפקיד נאמר לו כי אינו זכאי לקבל החזרים עבור ארוחות אישיות בזמן העבודה אך לדעתו אין זה תקין.
לדבריו, כמנכ"ל הוא צריך לקבל החזר גם עבור ארוחות מסוג זה.
מהאמור לעיל עולה כי המנכ"ל החדש הפר ביודעין במשך תקופה ארוכה את הכללים הנהוגים בהע"ל בעניין החזר הוצאות.
הוא ידע עם מינויו למנכ"ל כי אינו זכאי לקבל החזרים עבור ארוחות אישיות, ואף כאמור אישר הנחיות ונהלים המאמצים איסור זה, ובכל זאת המנכ"ל החדש החליט על דעת עצמו להורות לאגף הכספים הכפוף לו לשלם לו החזרים בגין הוצאות אלה, ולא פעל לקבלת אישור לכך מראש מהוועד המנהל ולתשלום מס כנדרש.
לדעת משרד מבקר המדינה, על היו"ר החדש והמנכ"ל החדש להשיב להע"ל את כל הכספים שהוציאו בגין ארוחות אישיות שאכלו לבדם ובגין ארוחות שאכלו עם עובדים אחרים מהע"ל, ואשר אותם מימנה הע"ל.
משרד מבקר המדינה העיר להנהלה החדשה כי נוכח הממצאים האמורים ראוי כי הוועד המנהל יקיים בהקדם דיון בנושא שימוש בכרטיסי אשראי ובקופה קטנה.
בדיון זה יש להורות שגורם בלתי תלוי ביו"ר החדש או במנכ"ל החדש יבדוק א ת ההוצאות שהם הוציאו באמצעות כרטיסי אשראי וקופה קטנה.
בתום הבדיקה יש לוודא כי היו"ר החדש והמנכ"ל החדש ישיבו להע"ל את כל הכספים שהוציאו בניגוד למותר בהנחיות ובנהלים שהיו בתוקף בנושא זה.
כמו כן נוכח הממצאים שלעיל על הוועד המנהל לשקול אם מעתה ואילך ראוי להתיר שימוש בכרטיסי אשראי בכלל, ובזמנים בהם מצבה הכלכלי של הע"ל לא טוב בפרט.
אם יוחלט לאפשר שימוש בכרטיסי אשראי, יש לקבוע את ההוצאות המרביות שאפשר להוציא באמצעות אמצעי זה ולמסד מערכת פיקוח ובקרה שתבטיח שימוש סביר ונאות בו על פי ההנחיות.
פעולות היו"ר החדש והמ נכ"ל החדש בעקבות הערות .
)(א) לפקודת מס הכנסה הסתדרות העובדים הלאומית בארץ ישראל 1257 .
בפגישה בספטמבר 2010 הציג משרד מבקר המדינה לראשונה את הממצאים המפורטים לעיל לפני היושב ראש החדש והמנכ"ל החדש.
ממסמכים שהמציאה הע"ל בפברואר 2012 ,למשרד מבקר המדינה עולה כי היו"ר והמנכ"ל באמצעות המבקר הפנימי ויו"ר סלע, הביאו את נוהל כרטיסי אשראי לדיון בוועדת הכספים ובוועד המנהל, באוקטובר ובדצמבר 2010 , בהתאמה.
הנוהל אושר בישיבות האמורות פה אחד.
מפרוטוקולי הישיבות עולה, כי בשתי הישיבות הובהר כי המבקר הפנימי המליץ שהיו"ר והמנכ"ל ישתמשו בכרטיסי אשראי במקום לקבל החזרים בקופות קטנות וניתנו הסברים להמלצה זאת.
אולם לא ניתן גילוי נאות לעובדה שמדצמבר 2008 היו"ר והמנכ"ל אימצו המלצה זו על דעת עצמם, ולפיכך מזה שנתיים הם משתמשים בכרטיסי האשראי.
יתרה מזו, בישיבת הוועד המנהל מדצמבר 2010 שהמנכ"ל החדש וה [ טען יו"ר סלע כי "עד היום הנוהל היה יו"ר ".
]לחשבונם הפרטי[ משלמים הוצאות מכספם ומקבלים החזר בצ'ק]החדש מהפרוטוקולים עולה עוד כי בשתי הישיבות האמורות בעניין נוהל כרטיסי אשראי לא הוצגה גם העובדה שנוסף על שימושם בכרטיסי אשראי, היו"ר והמנכ"ל ממשיכים לבקש ולקבל החזרי הוצאות מקופות קטנות, והנוהל בנושא אושר מבלי שנקבעה מגבלה כלשהי בדבר סכום ההוצאות החודשי המרבי שניתן להוציא באמצעות כרטיסי האשראי.
בינואר 2011 , לאחר שקיבלו לתגובתם את טיוטת דוח הביקורת, הודיעו היו"ר החדש והמנכ"ל החדש לוועד המנהל כי ]היו"ר החדש[ של]תו["בשים לב להודע אודות הקמת ועדה ציבורית אשר תדון ותמליץ בפני הוועד המנהל על תנאי מפסיקים [ .
כולל שכר, הוצאות ורכב ]ההעסקה שלו ושל המנכ"ל החדש [ לאלתר כל שימוש בכרטיס אשראי אישי, שימוש]היו"ר החדש והמנכ"ל החדש בקופה קטנה, החזר הוצאות אשל וכלכלה, וזאת עד לדיון בנושא במוסדות המוסמכים, לרבות הוועדה הציבורית " (ההדגשה במקור).
ההודעות לא התייחסו לאופן הטיפול בהוצאות ששני הבכירים האמורים הוציאו באמצעות כרטיסי האשראי וקופה קטנה עד לאותו מועד.
כאמור, לפי הודעת ההנהלה החדשה למשרד מבקר המדינה, בפברואר 2012 .
הוועדה הציבורית טרם גיבשה המלצות .
הוצאות רכב זה שנים נוהגת הע"ל לתת לרוב עובדיה על חשבונה הטבה של רכב לשימוש אישי (להלן - רכב צמוד).
הרכב הניתן לעובדים נשכר בשיטה של "ליסינג תפעולי" 53 .
העלות החודשית של כלי רכב אלה עבור הע"ל כוללת תשלום דמי חכירה לחברת הליסינג וגילום שווי השימוש ברכב.
ככלל, דגמי הרכב שמקבלים העובדים נקבעים על פי דרגתם ושנות הוותק שלהם בהע"ל.
לפי דוחותיה הכספיים, הוצאותיה של הע"ל בשנים 2000 -2009 על תחזוקת רכב ועל נסיעות, היו גדולות יחסית להוצאות אחרות שלה באותן שנים.
לפי נתוני הע"ל, במרץ 2008 קיבלו55 מעובדיה רכב צמוד שעלותו החודשית הממוצעת היא כ- 4,700 ש"ח כולל מע"מ.
היו"ר החדש והמנכ"ל החדש קיבלו דגמי .
53 שיטת התקשרות להחכרת כלי רכב שלפיה חברת ההשכרה מספקת כלי רכב לעובדים לתקופה שנקבעה ואחראית לאחזקה השוטפת של כלי הרכב (ובכלל זה ביטוח, דלק, טיפולים ותיקונים) תמורת תשלום חודשי.
רכב מפוארים בהשוואה לשאר העובדים: היו"ר החדש קיבל רכב שעלותו החודשית הייתה כ- 14,300 ש"ח כולל מע"מ, והמנכ"ל החדש קיבל רכב שעלותו החודשית הייתה כ - 10,600 ש"ח כולל מע"מ (המנכ"ל החדש גם הת קין ברכבו, במימון הע"ל, מערכת די-וי-די שעלותה הייתה כ - 1,000 .
בהע"ל לא נמצאו אסמכתאות המתעדות את ההחלטה לתת לעובדיה, בהם היו"ר החדש והמנכ"ל החדש, את כלי הרכב האמורים ואת השיקולים שעליהם התבססה.
ביוני 2008 "התחוור להנהלה החדשה מצבה הכלכלי הקשה של העל, שאיים על יכולתה להמשיך לפעול.
לפיכך על פי תכניות ההבראה מיולי 2008 וממרץ 2010 :, פעלה ההנהלה החדשה, בין היתר, לצמצום ההוצאות על רכב צמוד הוחזרו כלי רכב של עובדים שפוטרו, ככלל בוטל גילום שווי השימוש ברכב צמוד54 , הופחתה רמת דגמי כלי הרכב של מרבית העובדים (להוציא חריגים שהיו מנימוקים מיוחדים לכך, כגון עובדים עם מוגבלויות פיזיות) ונחתם הסכם חדש עם חברת הליסינג, המפחית את הוצאות הע"ל על אחזקת רכב צמוד.
לפי נתוני הע"ל, באוגוסט 2010 קיבלו38 מעובדיה רכב צמוד בעלות חודשית ממוצעת מופחתת בסך של כ- 2,500 ש"ח כולל מע"מ; הדגם של רכבו הצמוד של המנכ"ל החדש לא השתנה, אולם נפח המנוע שלו צומצם ועלותו החודשית הופחתה לכ- 6,600 ש"ח כולל מע"מ.
דגם רכבו הצמוד של היו"ר החדש לא השתנה, אולם עלותו החודשית הופחתה לכ- 9,000 .
ש"ח כולל מע"מ ממסמכי הע"ל עולה כי את ההחלטות בעניין הרכב הצמוד קיבלו בשנת 2010 ועדת הרכב של הע"ל וועדת הכספים שלה.
אולם בעוד שבישיבות ועדות אלה ההחלטות לגבי דגמי הרכב שיקבלו 38 מעובדי הע"ל התקבלו בתהליך קבלת החלטות מסודר ושקוף שהוצגו בו חלופות ושיקולים, הרי שדגמי הרכב של היו"ר החדש והמנכ"ל החדש אושרו בישיבת ועדת הכספים55 ללא פירוט של שיקולים וחלופות.
בבדיקת משרד מבקר המדינה התברר כי ועדת הכספים אישרה את דגמי הרכב של היו"ר החדש והמנכ"ל החדש בשנת 2010 .
, לפי בקשתם היו"ר החדש הסביר למשרד מבקר המדינה בספטמבר 2010 כי דגמי הרכב שלו ושל המנכ"ל החדש חשובים לדימוי של הע"ל וליכולתה להשיג בהצלחה את יעדיה והודיע כי אין בכוונתו לפגוע בדימוי זה.
54 בפברואר 2012 הודיעה הע"ל למשרד מבקר המדינה, כי "גילום שווי השימוש ברכב צמוד, אשר בוטל בהתאם להסכם ההבראה משנת 2008 , הוחזר לעובדים הזוטרים, בעוד שביחס לבכירים, ובכלל זה היו"ר והמנכ"ל, נותר הביטול בעינו, באופן שמחייב אותם לשאת בנטל הכלכלי של החזקת הרכב" (ההדגשה במקור).
55 יצוין כי באותה עת כיהנו בוועדת הכספים שלושה חברי ועד מנהל, אחת מהם עובדת של הע"ל.
הסתדרות העובדים הלאומית בארץ ישראל 1259 .
משרד מבקר המדינה העיר להנהלה החדשה כי החלטה בעניין הטבה שהע"ל מעניקה למי מעובדיה אסור שתוכרע בידי מקבלי ההטבה עצמם לפי ראות עיניהם או בידי הכפופים להם.
לדעת משרד מבקר המדינה, ההחלטות גם בנושא כ לי הרכב של יו"ר הע"ל והמנכ"ל שלה צריכות להתקבל בתהליך קבלת החלטות מסודר לאחר בחינת חלופות ושיקולים, ובהתחשב בין היתר במצבה הכספי של הע"ל.
יש להקפיד כי בתהליך זה לא ישתתפו עובדים של הע"ל וכי ההמלצות תובאנה לדיון בוועד המנהל ולאישורו.
בישיבת הוועד המנהל בינ ואר 2011 הודיע היו"ר החדש כי הוא ביקש מהוועדה הציבורית לדון ולהמליץ לוועד המנהל גם בנושא הרכב שלו ושל המנכ"ל.
כאמור, בפברואר 2012 הוועדה הציבורית טרם גיבשה המלצות.
עם זאת בבדיקת המעקב שעשה משרד מבקר המדינה עלה כי כבר במרץ 2011 פנה היו"ר החדש לוועדת הרכב בב קשה להוזיל את העלות החודשית בה נושאת הע"ל בגין רכבו הצמוד, "וזאת משיקולים כלכליים ולשם חסכון בעלויות השוטפות בהע"ל".
לאחר בדיקת הנושא ועדת רכב המליצה להחליף את רכבו של היו"ר החדש לדגם זול יותר שעלותו החודשית היא כ- 7,100 ש"ח.
באפריל 2011 אישרו ועדת הכספים והוועד המנהל את ההמלצה האמורה.
שירותי מזכירות והחזר הוצאות לאחר פרישה לפי נוסח חוקת הע"ל בעת הביקורת, "מי שחדל לשמש כיו"ר יהיה זכאי, לבקשתו, הע[לקבל מ " לשכה, שירותי מזכירות והחזר הוצאות, כפי שיהיה מקובל לגבי ]ל היו"ר המכהן".
הוספת הוראה זו בחוקה אושרה בישי בת המועצה הארצית שהתקיימה בספטמבר 2003 , כחצי שנה לאחר שמר הירשזון נבחר לתפקיד יו"ר ועדת הכספים של הכנסת, והוועד המנהל דאז מינה, לבקשתו, את מר אשכנזי לממלא מקומו בהע"ל.
לדעת משרד מבקר המדינה, הוראה זו, המאפשרת לבעל תפקיד בהע"ל, בכיר ככל שיהיה, לקבל ממנה לש כה, שירותי מזכירות והחזר הוצאות לאחר סיום תפקידו בה ללא הגבלת זמן כלשהי, ללא הגבלה ברורה של עלויותיהם וללא מתן סמכות לוועד המנהל או למועצה הארצית לסרב להעניק את ההטבות הללו או לצמצם את ההוצאות עליהן בנסיבות מסוימות, בהן נסיבות הפרישה ומצבה הכלכלי של הע "ל, אינה סבירה לחלוטין ואין לה מקום בגוף מסוגו של הע "ל.
מן הראוי שהמוסדות המנהלים של הע"ל יבטלו הוראה זו לאלתר.
בתגובה על הערת הביקורת האמורה, בינואר 2011 הודיע היו"ר החדש לוועד המנהל כי הוא מוותר על הזכות האמורה וביקש כי הוועד המנהל ימליץ למועצה הארצית לבטל את הוראת החוקה בנושא.
בהמשך אותו החודש המועצה אישרה את המלצת הוועד המנהל בנושא, וההוראה בוטלה.
לדעת משרד מבקר המדינה, הליקויים שהועלו בכל הנוגע להליכי אישור תנאי העסקתם של היו"ר החדש והמנכ"ל החדש וכשלי הפיקוח בנושא מהווים חריגה מכללי מינהל תקין.
חומרתה נובעת מכך שמדובר בנושאי המשרה הבכירים ביותר בהנהלה החדשה, שנבחרו לתפקידים אלה במטרה לשקם את הע"ל לאחר פרשה חמורה של מעילות שבוצעו לפני תקופתם, וחלק מהמעילות נגעו לאופן שבו כמה מבכירי הע"ל לשעבר קיבלו תנאי העסקה מסוימים.
לכך מצטרפת העובדה כי מדובר בליקויים וכשלים הנוגעים לכמה נושאים של תנאי העסקה אשר חזרו ונשנו במשך כמה שנים, ממועד בחירתה של ההנהלה החדשה ועד מועד סיום הביקורת.
התיקונים המשמעותיים שעשו היו"ר החדש והמנכ"ל החדש בעקבות הערות משרד מבקר המדינה, בהם השבת חלק מהכספים שנטלו והפחתה יזומה של שכרם, כל זאת עד להכרעה בנושאים אלה במסגרת תהליך שנקבע לאישור תנאי העסקתם, ראויים לציון.
כעת על הוועד המנהל לוודא כי הליך אישור תנאי ההעסקה של היו"ר החדש והמנכ"ל החדש, שנקבע בתגובה על הערות משרד מבקר המדינה, יסתיים בהקדם האפשרי תוך הקפדה על שקיפות וביסוס של ההחלטות שיתקבלו.
כמו כן על הוועד המנהל לקבוע מנגנוני פיקוח ובקרה שיבטיחו כי עובדים בהע"ל, בכירים ככל שיהיו, לא יוכלו לקבל תנאי העסקה שלא אושרו להם בידי הגורמים המוסמכים לכך וכי הוצאות שאושר להוציאן יוצאו באופן סביר, בהיקף ולמטרה שנקבעו מראש.